Åbn Joa 68 nåch Grisdus woa d 14te Zwilingslegion in da Gallia Narbonensis, im Südn fum haidign Frãnkraich schdazioniad. Im Joa 89 håd da römische Genaral fu de Legionen in Owageamanien, da Lucius Antonius Saturninus, in Mogontiacum (Mainz) a Rebelion géngan Kaisa Domitian in Rom ãzétlt, dea fu da Legio XXI Rapax und da XIIII Gemina untaschdizt woan is. Wai åwa duach a iwaråschnds Tauwéda da gfroarane Rain aufdaud is, hãm eam saine geamanischn Fabündetn néd høfn kina und d Rebelion is fum Genaral Aulus Bucius Lappius Maximus nidagschlång woan. Da Kaisa Domitian håd zua Schdråf dé XXI Rapax nåch Panonien fasézt und fabodn, das in Zukunft zwoa Legionen im søbn Låga schdazioniad san, damid si si néd wida zu so wås zãm schliassn kinan.